open-index/open-wikipedia-markdown huggingface dataset:
Hollân (provinsje)

De **provinsje Hollân** wie fan 1814 oant 1840 in Nederlânske provinsje. De haadstêd wie De Haach, mar winliken waarden Noard- en Súd-Hollân doe al apart bestjoerd út De Haach en Haarlim wei.

## Skiednis
Oant 1795 wie it greefskip Hollân in gewest fan de Republyk fan de Sân Feriene Nederlannen. Doe't dy omfoarme waard ta de Bataafske Republyk waard de gânse bestjoerlike yndieling yn 1798 feroare. It súdlike part fan Hollân, mank mei Seelân en it westlike part fan Noard-Brabân, part fan it departemint fan de Skelde en Maas. It midden fan Hollân waard it departemint fan de Delf, it part fan Hollân noardlik fan de Alde Ryn waard it departemint fan Tessel en it gebiet om Amsterdam hinne waard it departemint fan de Amstel. It uterste súdeasten waard part fan it departemint fan de Ryn.

Doe't de Bataafske Republyk yn 1801 it Bataafske Mienebest waard, kamen de âlde grinzen werom. It departemint Hollân waard doe foarme. Doe't yn 1806 it keninkryk Hollân foarme waard, waard it departemint Hollân yn twaen spjalte yn it departemint Maaslân en it departemint Amstellân. De grinzen tusken dy twa departeminten kamen oerien mei dy fan hjoed-de-dei tusken Noard- en Súd-Hollân. Yn 1810 waard it keninkryk Hollân by it Earste Frânske Keizerryk ynlive. It departemint Maaslân waard it departemint fan de Mûning fan de Maas en it departemint Amstellân waard gearfoege mei it departemint Utert ta it departemint Sudersee.

De provinsje Hollân waard offisjeel foarme mei de Grûnwet fan 1814 nei it foarmjen fan it Soeverein foarstedom fan de Feriene Nederlannen, dy't in jier letter oergie yn it Feriene Keninkryk fan de Nederlannen. Hollân wie offisjeel ien provinsje, dochs de skieding fan de Frânske tiid ferdwûn net alhiel. De provinsje hie twa kommisarissen fan de kening en twa kolleezjes fan Deputearre Steaten wie. De Haach wie de haadstêd, mar *[[de facto]]* wiene De Haach en Haarlim beide de haadstêden.

De provinsje Hollân waard yn syn bestean de meast dominante provinsje. It wie de grutste yn oerflak, neffens ynwenners en woltierigens. De oare provinsjes wiene dêr net al te wiis mei. It is mooglik dat dat ek ien fan de oarsaken fan de Belgyske Revolúsje fan 1830 wêze kin. Tsien jier letter yn 1840 waard mei de Grûnwetsferoaring fan 1840 de provinsje yn twaen spjalte om sa in bytsje in lykwicht yn it keninkryk te krijen. Dêrmei ûntstiene de provinsjes Noard- en Súd-Hollân.
Enter Sandman

***Enter Sandman*** is in nûmer dat oarspronklik opnaam is troch Metallica yn 1991 en útbrocht op it album Metallica better bekend as The Black Album fan Metallica út 1991. Enter Sandman wie it earste nûmer op it album en waard op 29 july 1991 útbrocht as earste single fan it album.

## Oer it nûmer
Enter Sandman giet oer tsjustere dingen dy't nachts ûnder dyn bêd en yn de skaden omspûke. Yn 'e fideoclip wurde de slimste nachtmerjes út 'e bernetiid fan 'e bandleden útbylde.

## Muzikanten
* James Hetfield – Sang & Gitaar
* Kirk Hammett – Gitaar
* Jason Newsted - Bas
* Lars Ulrich – Drums
Ynternasjonaal Filmfestival fan Boulder

It **Ynternasjonaal Filmfestival fan Boulder** (Ingelsk: *Boulder International Film Festival*), ek wol ôfkoarte ta **BIFF**, is in filmfestival dat elts jier ein febrewaris holden wurdt yn Boulder, yn 'e Amerikaanske steat Kolorado. Op it evenemint, dat bestiet sûnt 2004, wurde sawol fiksjefilms as dokumintêres, sawol live-action- as animaasjefilms en sawol lange as koarte films fertoand. 

## Skiednis
It Ynternasjonaal Filmfestival fan Boulder waard yn 2004 oprjochte troch twa susters, Kathy en Robin Beeck, dy't allebeide regisseur binne. Nei't se jierrenlang filmfestivals yn 'e hiele wrâld besocht hiene, besleaten se in eigen festival op te rjochtsjen dat se kwalifisearren as "in filmfestival foar filmmakkers". As lokaasje keazen se harren eigen wenplak Boulder út. De earste edysje fan it evenemint waard holden yn 2005. 

De organisaasje fan it filmfestival leit yn 'e hannen fan 'e Colorado Film Society (CFS), in non-profitorganisaasje dy't yn 2004 troch de susters Beeck spesjaal foar dat doel oprjochte is. De susters Beeck beklaaie binnen dy organisaasje noch altyd liedingjaande posysjes. 

Yn febrewaris 2022 ûntstie der trelit om it Ynternasjonaal Filmfestival fan Boulder hinne, nei't bekend wurden dat akteur Alec Baldwin earegast op it evenemint wêze soe. Mei't dat in fearnsjier wie nei't Baldwin op 'e set fan 'e film *[[sjitynsidint op de set fan Rust|Rust]]*, yn Nij-Meksiko, by fersin kameraregisseur Halyna Hutchins deasketten hie, late dat ta in protte krityk op 'e organisaasje, dy't û.m. "toandôf" neamd waard.

## Keppelings om utens
*Offisjele webside fan it Ynternasjonaal Filmfestival fan Boulder
The Unforgiven

***The Unforgiven*** is in nûmer dat oarspronklik opnaam is troch Metallica yn 1990 en útbrocht op it album Metallica better bekend as The Black Album fan Metallica út 1991. The Unforgiven wie it fjirde nûmer op it album en waard op 28 oktober 1991 útbrocht as twadde single fan it album.

## Oer it nûmer
The Unforgiven is een ballad gewoanwei bestiet in klassike ballad út rêstige strofes en in krêftich refrein, mar by dit liet draaide de band it konsept om. It refrein is rêstich songen en de strofes binne swier. It nûmer waard dan ek diels spile mei klassike gitaren yn stee fan de gebrûklike elektryske gitaren. It nûmer hat twa opfolgers yn *[[The Unforgiven II]]* fan it album Reload út 1997 en *[[The Unforgiven III]]* fan it album Death Magnetic út 2008.

## Oer de fideoclip
De fideoklip dy 't yn swart/wyt filme is, hat as tema in yn finzenskip berne jonge dy't syn libben trochbringt yn in stiennen keamer sûnder ruten. Neigeraden dat de fideo foarderet, wurdt er in folwoeksene en dêrnei in âldman. Hy besteget syn hiele libben oan it snijen yn de stien om in rút te meitsjen.

## Muzikanten
* James Hetfield – Sang & Gitaar
* Kirk Hammett – Gitaar
* Jason Newsted - Bas
* Lars Ulrich – Drums
Sad but True

***Sad but True*** is in nûmer dat oarspronklik opnaam is troch Metallica yn 1991 en útbrocht waard op it album Metallica, better bekend as The Black Album fan Metallica út 1991. *Sad but True* wie it twadde nûmer op it album en waard op 8 febrewaris 1993 útbrocht as fiifde en lêste single fan it album.

## Oer it nûmer
James Hetfield liet him ynspirearje foar it nûmer út de horrorfilm Magic út 1978. It liet giet oer hoe 't ferskate persoanlikheden yn immens psyche de pasjint ferskillende dingen dwaan litte. It ûndersiket ek hoe 't dizze dingen konfliktearje en wrakselje om kontrôle oer de persoan te krijen. De muzyk hâldt seis tellen foar de gitaarsolo op en by it refrein spilet Hetfield ek in slidegitaar, in spyltechnyk dy 't foaral in soad yn bluesmuzyk tapast wurdt.

## Muzikanten
* James Hetfield – Sang & Gitaar
* Kirk Hammett – Gitaar
* Jason Newsted - Bas
* Lars Ulrich – Drums
Until It Sleeps

***Until It Sleeps*** is in nûmer dat oarspronklik opnaam is troch Metallica yn 1995 en útbrocht waard op it album Load, fan Metallica út 1996. *Until It Sleep* wie it fjirde nûmer op it album en waard op 20 maaie 1996 útbrocht as earste single fan it album.

## Oer it nûmer
De tekst fan it liet, skreaun troch Hetfield, giet oer de striid fan syn mem tsjin kanker, dêr't de "it" yn de titel ferwiist. Se kinne sjoen wurde as in beskriuwing fan de emosjonele pine dy't er fielt foar it ferlies, of de fysike pine dy't syn mem fielde doe 't se siik wie. Syn beide âlden wiene Christian Scientisten en leauden net yn de genêskunde. De teksten wurde ek ynterpretearre as it omgean mei lilkens problemen. 

## Oer de fideoclip
De fideoklip hearrende by Until it Sleeps toant surrealistyske konsepten dy't te krijen hawwe mei de fal fan de minske, ûntliend oan ferskate skilderijen fan Jheronimus Bosch. Ofsjoen fan de algemiene foarmen dy't ynspirearre binne op de skilderijen fan Bosch, binne de promininte figueren yn de fideo it minskeitende meunster út *The Garden of Earthly Delights*, de fal fan Adam en Eva van Haywain en *Christ in the Crucifige Eum (Crucify Him)* scene fan Ecce Homo.

## Muzikanten
* James Hetfield – Sang & Gitaar
* Kirk Hammett – Gitaar
* Jason Newsted - Bas
* Lars Ulrich – Drums
Mama Said (liet fan Metallica)

***Mama Said*** is in nûmer dat oarspronklik opnaam is troch Metallica tusken  1 maaie 1995 en 1 febrewaris 1996, en útbrocht waard op it album Load, fan Metallica út 1996. *'Mama Said* wie it alfde nûmer op it album en waard op 25 novimber 1996 útbrocht as tredde single fan it album.

## Oer it nûmer
Mem Said giet oer in man of jonge dy 't leart om syn eigen wei yn it libben te finen, fuort fan syn mem. It nûmer is streekrjocht skreaun oer Hetfields muoisume relaasje mei syn mem, dy 't stoar oan kanker doe 't er 16 jier âld wie. De fideoklip fan *Mama Said* rjochtet him op James Hetfield sittend op de efterbank fan in auto by it spyljen fan it nûmer op in akoestyske gitaar. De auto liket lâns in sneldyk yn it súdwesten te riden en op in stuit wurde de oare leden fan Metallica bûten troch it rút sjoen. As it nûmer oan 'e ein ta rint, lûkt it sicht werom om te ûntbleatsjen dat Hetfield yn in stilsteande auto yn in studio sitten hat. Hy rint dan nei in hynder, pakt it haadstel en rint it byld út.

## Muzikanten
* James Hetfield – Sang & Gitaar
* Kirk Hammett – Gitaar
* Jason Newsted - Bas
* Lars Ulrich – Drums
Niederzissen

**Niederzissen** is in Ortsgemeinde yn 'e lânkring Ahrweiler yn 'e Dútske dielsteat Rynlân-Palts. It is it haadplak fan 'e ferbânsgemeente Brohltal.

Niederzissen leit yn in syddelling fan 'e Ryn oan 'e foet fan 'e Bausenberg, de bêste bewarre hoefizerkrater fan it lân. Tusken fulkaanbergen rint it histoaryske paad oer it plak rjochting Eifel. 

De Ortsgemeinde Niederzissen bestiet út de twa Ortsteilen Niederzissen en Rodder en de buorskippen Haus Waldfrieden en Kurheim Bausenberg.

## Skiednis

Niederzissen is ien fan 'e âldste delsettings fan 'e omkriten. Yn Niederzissen binne ek Keltyske en Romeinske wapens fûn. Der is in fragmint fan in bile út de jonge stientiid fûn fan in stiensoarte dy't út it gebiet komt. De namme 'Zissen' komt fan it Keltysk en bestjut "efterôf lizzend", dat ek tsjut op in iere bewenning fan 'e lokaasje. 

Lykas de rest fan it gebiet op 'e lofter kant fan 'e Ryn waard Niederzissen yn 1794 troch de Frânsen beset. It Weenske Kongres wiisde nei de fal fan Napoleon it gebiet oan Prusen ta. 

It doarp Rodder waard yn 1979 by Niederzissen yndield.  

## It besjen wurdich
* De letromaanske Germanustsjerke út 1250.
* It eardere *Zehnthaus* út 1550. 
* It stasjonsgebou fan 1890.
* De eardere synagoge fan 1855 oan 'e *Mittelstraße 30* hat in oanboude eksposysjeromte, dêr't in pear fynsten te sjen binne fan 'e eardere joadske mienskip fan Niederzissen. 
* Under lieding kin in besite brocht wurde oan de sûnt 1943 yn de rots úthoude bunker yn 'e *Klosterstraße*, dy't yn 'e Twadde Wrâldkriich oan sa'n 300 ynwenners in skûlplak bea. De gong fan 'e bunker is 53 meter lang en hat foar ferskillende famyljes oan 'e gong grinzgjende nissen.
* De Sint-Annakapel út 1617.
* Yn it Ortsteil Rodder: it eardere skoalgebou út 1906.

## Omjouwing
* Yn 'e omkriten stiet de ruïne Olbrück. 
* *De Rodder Maar* noardlik fan Niederdürenbach is in marke, dat mooglik ûnstien is troch de ynslach fan in meteoryt. 

## Ferkear
It stasjon fan Niederzissen leit oan it Brohltalspoar, in smelspoar fan Brohl-Lützing nei Engeln. Likernôch fiif kilometer fan Niederzissen is de oansluting op 'e Autobahn 61. Troch de delling fan 'e Brohlbach hinne rint de Bundesstraße 412 fan 'e Autobahn 61 nei de Ryn.

## Ofbylden

Niederzissen, synagoge.jpg|Synagoge*.
Niederzissen, fakwurkhûs Horststrasse.jpg|Fakwurkhûs*.
Niederzissen, fakwurkhûs Oberdorfstrasse 1.jpg|*Oberdorfstrasse 1*.
Niederzissen, Zehnthaus (1550).jpg|*Zehnthaus*.
King Nothing

***King Nothing*** is in nûmer dat oarspronklik opnaam is troch Metallica tusken  1 maaie 1995 en 1 febrewaris 1996, en útbrocht waard op it album Load, fan Metallica út 1996. *'King Nothing* wie it fiifde nûmer op it album en waard op 7 jannewaris 1997 útbrocht as fjirde single fan it album.

## Oer it nûmer
It liet is basearre op it tema "wês foarsichtich mei watsto wolst". De teksten ferbyldzje in man dy't gewoan de kening wêze wol en him nearne oars drok om makket. Dit liedt úteinlik ta syn ûndergong, sa't te sjen is yn "And it all crashes down, and you break your crown". It nûmer begjint mei in basriff dy 't him ûntwikkelet ta de haadriff fan it nûmer.

## Muzikanten
* James Hetfield – Sang & Gitaar
* Kirk Hammett – Gitaar
* Jason Newsted - Bas
* Lars Ulrich – Drums
The Unforgiven II

***The Unforgiven II*** is in nûmer dat oarspronklik opnaam is troch Metallica yn 1996 en útbrocht op it album Reload fan Metallica út 1997. The Unforgiven II wie it fjirde nûmer op it album en waard op 23 febrewaris 1998 útbrocht as twadde single fan it album.

## Oer it nûmer
The Unforgiven II de opfolger fan *[[The Unforgiven]]* út 1991. Beide nûmers hawwe fergelykbere muzikale tema's. De akkoardeskema by de kûpletten is opfallend gelyk oan dy't brûkt yn it refrein op *"The Unforgiven".* Der is noch in tredde opfolger *[[The Unforgiven III]]* fan it album Death Magnetic út 2008.

## Oer de fideoclip
It ferhaal yn de fideoclip fan *The Unforgiven II* is fergelykber mei it ferhaal fan de earste fideoclip, hoewol 't in tunnel de lege keamer yn de earste fideo ferfangt. It begjint mei in jonge sûnder shirt dy't fêstsit yn in muorre, en sjen lit hoe 't de muorre stik foar stik brekt neigeraden dat de jonge âlder wurdt.
fierderop yn de fideoclip, wurdt it abstracter, mei weagen dy't oan de oare kant fan de muorre bûke en skuorre, wêrtroch't de muorre elke kear lytser wurdt. De lêste sêne lit sjen hoe 't it oerbliuwende stik fan de muorre feroaret yn in frou, mei de hân fan de no âldere jonge noch altyd yn de rêch. De jonge iepenet syn hân, wêrtroch't de frou de kaai út syn hân helje kin en hy syn hân út de muorre helje kin.

## Muzikanten
* James Hetfield – Sang & Gitaar
* Kirk Hammett – Gitaar
* Jason Newsted - Bas
* Lars Ulrich – Drums
The Memory Remains

***The Memory Remains*** is in nûmer dat oarspronklik opnaam is troch Metallica yn 1996  en útbrocht op it album Reload fan Metallica út 1997. The Memory Remains wie it twadde nûmer op it album en waard op 11 novimber 1997 útbrocht as earste single fan it album.

## Oer it nûmer
It nûmer giet oer in ferneamde frou dy 't net tajaan wol dat har suksesfolle karriêre foarby is. Se wurdt hast gek by de gedachte en hâldt fêst oan de oantinkens dy 't foar altyd duorje sille as gelok en rom ferfage. De rol fan de ferneamde frou wurd yn it nûmer fertolke troch sjongeres Marianne Faithfull.

## Oer de fideoclip
Yn de fideoclip foar The Memory Remains, wurdt gebrûk makke fan in surrealistysk konsept fan anty-swiertekrêft, de band spilet op in grutte skommel dat foar in part ûnderstboppe liket te draaien. Underwilens sjongt Marianne Faithfull yn in tsjustere gong en draait se oan de hendel fan in muzykdoaze dy't de skommel liket te bestjoeren.

## Muzikanten
* James Hetfield – Sang & Gitaar
* Kirk Hammett – Gitaar
* Jason Newsted - Bas
* Lars Ulrich – Drums
St. Anger (liet)

***St. Anger*** is in nûmer dat oarspronklik opnaam is troch Metallica tusken2002 en 2003 en útbrocht op it album St. Anger fan Metallica út 2003. St. Anger is it twadde nûmer op it album en waard op 23 juny 2003 útbrocht as earste single fan it album.

## Oer it nûmer
St. Anger giet oer it op in positive wize fentilearjen fan lilkens. De fideoklip foar St. Anger waard opnaam yn de San Quentin finzenis. It wie de earste fideo wêryn't Robert Trujillo as nije bassist te sjen wie. Nettsjinsteande dat er net te hearren is yn it nûmer sels, om't it opnaam is mei in sesjemuzikant. De singleferzje fan it nûmer is twa minuten koarter as it orizjineel op it album St.Anger. 

## Muzikanten
* James Hetfield – Sang & Gitaar
* Kirk Hammett – Gitaar
* Bob Rock - Bas
* Lars Ulrich – Drums
Mama Said

*''Mama Said'' (album), in album fan Lenny Kravitz út 1991
*''Mama Said'' (liet fan The Shirelles), in liet fan The Shirelles út 1961
*''Mama Said'' (liet fan Carleen Anderson), in liet fan Carleen Anderson út 1994
*''Mama Said'' (liet fan Metallica), in liet fan Metallica út 1996
*''Mama Said'' (liet fan Moorhouse), in liet fan Moorhouse út 2013
*''Mama Said'' (liet fan Lukas Graham), in liet fan Lukas Graham út 2014
The Unnamed Feeling

***The Unnamed Feeling*** is in nûmer dat oarspronklik opnaam is troch Metallica tusken 2002 en 2003 en útbrocht op it album St. Anger fan Metallica út 2003. The Unnamed Feeling is it njoggende nûmer op it album en waard op 12 jannewaris 2004 as tredde single fan it album útbrocht.

## Oer it nûmer
The Unnamed Feeling giet oer in net neier te neamen gefoel fan in persoan wannear't hy of sy op it punt stiet de kontrôle te ferliezen, krekt foardat hy of sy yn panyk rekket. De singleferzje fan it nûmer is hast twa minuten koarter as it orizjineel op it album St.Anger.

## Muzikanten
* James Hetfield – Sang & Gitaar
* Kirk Hammett – Gitaar
* Bob Rock - Bas
* Lars Ulrich – Drums
The Day That Never Comes

***The Day That Never Comes*** is in nûmer dat oarspronklik opnaam is troch Metallica tusken 14 maart 2007-22 maaie, 2008 en útbrocht op it album Death Magnetic fan Metallica út 2008.  	The Day That Never Comes is it fjirde nûmer op it album en waard op 21 augustus 2008 as earste single fan it album útbrocht.

## Oer it nûmer
The Day That Never Comes begjint mei cleane gitaren dy 't trochwurkje yn de kûpletten, wylst de refreinen stipe wurde troch swiere gitaarriffs. Dit giet stadichoan hurder en liedt úteinlik ta in flugge harmony tusken de gitaren en in lange gitaarsolo fan Hammett. De ein fan it nûmer is suver ynstrumintaal, mei tal fan solo's en akkoardeskema's.

## Oer de fideoclip
De fideoclip foar it nûmer waard filme yn de woestyn bûten Los Angeles. De fideo toant twa mariniers dy 't op in auto yn in woestyn ride en rekke wurde troch in eksploazje. Neidat se dekking socht hawwe, ûntbleatet ien fan harren dat er in wûne oprûn hat. De oare marinier biedt earste help en ropt om help, en hoewol 't er úteinlik troch in helikopter ferfierd wurdt, wurdt suggerearre dat hy it net rêd.

## Muzikanten
* James Hetfield – Sang & Gitaar
* Kirk Hammett – Gitaar
* Robert Trujillo - Bas
* Lars Ulrich – Drums
Hardwired (liet fan Metallica)

***Hardwired*** is in nûmer dat oarspronklik opnaam is troch Metallica yn juny 2016 en útbrocht op it album Hardwired... to Self-Destruct fan Metallica út 2016. Hardwired is it earste nûmer op it album en waard op 18 augustus 2016 as earste single fan it album útbrocht.

## Oer de fideoclip
De fideoclip is filme yn swart-wyt, lit it sjen hoe 't de band it nûmer yn it tsjuster útfiert ûnder fluch knipperjende stroboskoop lampen, wylst de kamera kontinu om de bandleden hinne draait.

## Muzikanten
* James Hetfield – Sang & Gitaar
* Kirk Hammett – Gitaar
* Robert Trujillo - Bas
* Lars Ulrich – Drums
Spit Out the Bone

***Spit Out the Bone*** is in nûmer dat oarspronklik opnaam is troch Metallica yn juny 2016 en útbrocht op it album Hardwired... to Self-Destruct fan Metallica út 2016. Hardwired is it tolfde nûmer *(sechsde nûmer op cd2)* op it album en waard op 14 novimber 2017 as fiifde single fan it album útbrocht.

## Oer it nûmer
Spit Out the Bone giet oer it trochsleine fertrouwen yn de stipe troch kompjûters. Yn oerienstimming mei it transhumanistyske tema fan it liet. toant de fideoklip in groep ôffallige minsken dy 't yn opstân komme tsjin it kompjûter stjoerde bestjoer. De singleferzje fan it nûmer is hast trije minuten koarter as it orizjineel op it album Hardwired... to Self-Destruct. 

## Muzikanten
* James Hetfield – Sang & Gitaar
* Kirk Hammett – Gitaar
* Robert Trujillo - Bas
* Lars Ulrich – Drums
The Four Horsemen (liet)

***The Four Horsemen*** is in nûmer dat oarspronklik opnaam is troch Metallica yn maaie 1983 en útbrocht op *[[Kill 'Em All (album)|Kill 'Em All]]*, it debútalbum fan Metallica út 1983. The Four Horsemen wie it twadde nûmer op it album.

## Oer it nûmer
The Four Horsemen waard oarspronklik skreaun troch Dave Mustaine foar syn eardere band *Panic* titele: *The Mechanix*. De oarspronklike tekst gie oer seks by in benzinestasjon. In oanpaste ferzje fan syn komposysje mei de orizjinele teksten ferskynde op Megadeths debút *Killing Is My Business... en Business Is Good!* út 1985, ûnder de namme *Mechanix*. Hoewol 't Mustaine Metallica frege net ien fan syn muzyk te brûken, skreau Hetfield in tekst oer Fjouwer ruters fan de Apokalyps en heakke in brêge en gitaarsolo yn 'e midden ta, de brêge waard ynspirearre troch de haaddriff yn Lynyrd Skynyrd's *Sweet Home Alabama*.

## Muzikanten
* James Hetfield – Sang & Gitaar
* Kirk Hammett – Gitaar
* Cliff Burton - Bas
* Lars Ulrich – Drums
Seek & Destroy

***Seek & Destroy*** is in nûmer dat oarspronklik opnaam is troch Metallica yn maaie 1983 en útbrocht op *[[Kill 'Em All (album)|Kill 'Em All]]*, it debútalbum fan Metallica út 1983. Seek & Destroy wie it njoggende nûmer op it album.

## Oer it nûmer
Seek & Destroy, giet oer de driuw om te deadzjen fiele, mar net letterlik dwaan.De earste trije miny-solo's binne ûntliend oan de single *Princess of the Night* fan Saxon. Seek & Destroy is troch meardere bands coverre, ûnder oaren troch Apocalyptica, Testament, Exodus en DevilDriver.

## Muzikanten
* James Hetfield – Sang & Gitaar
* Kirk Hammett – Gitaar
* Cliff Burton - Bas
* Lars Ulrich – Drums
Metal Militia

***Metal Militia*** is in nûmer dat oarspronklik opnaam is troch Metallica yn maaie 1983 en útbrocht op *[[Kill 'Em All (album)|Kill 'Em All]]*, it debútalbum fan Metallica út 1983. Metal Militia wie it tsiende en ôfslútende nûmer op it album.

## Oer it nûmer
Metal Militia, is ien fan de fluchste nûmers op it album en draait om de 175 BPM hinne, Metal Militia giet oer de wize fan libjen en non-konformiteit fan heavy metal. Dave Mustaine komponearre de haaddriff, dy't in marsjearjend leger neikomt. It nûmer einiget op 't lêst mei de songen wurden " Metal Militia " oant it liet ferget ta it lûd fan bommen en sa.

## Muzikanten
* James Hetfield – Sang & Gitaar
* Kirk Hammett – Gitaar
* Cliff Burton - Bas
* Lars Ulrich – Drums
Trapped Under Ice

***Trapped Under Ice*** is in nûmer dat oarspronklik opnaam is troch Metallica yn 1984 en útbrocht op it twadde album fan Metallica *[[Ride the Lightning (album)|Ride the Lightning]]* 1984. Trapped Under Ice wie it fiifde nûmer op it album.

## Oer it nûmer
Trapped Under Ice giet oer in persoan dy 't wekker wurdt út in ynferzen tastân. Him realiserend dat der nearne hinne kin en gjinien te help komme sil, wachtet de persoan helpleas op oankommende ûnheil. De yntro-riff fan it nûmer is skreaun troch Kirk Hammett doe't er spile by Exodus, en komt fan in demo mei de namme *Impaler*, dy't letter útbrocht waard op it album *Tempo of the Damned* út 2004.

## Muzikanten
* James Hetfield – Sang & Gitaar
* Kirk Hammett – Gitaar
* Cliff Burton - Bas
* Lars Ulrich – Drums
Orion (liet)

**Orion** is in folslein ynstrumintaal nûmer dat oarspronklik opnaam is troch Metallica yn 1985 en útbrocht op it tredde album fan Metallica *[[Master of Puppets (album)|Master of Puppets]]*. Orion wie it sânde nûmer op it album.

## Oer it nûmer
Orion is in ynstrumintaal nûmer benammen skreaun troch bassist Cliff Burton. It nûmer begjint mei in bassolo. Dan begjinne de drums en klinke der in pear gitaarsolo's. Yn it midden fan it nûmer wurdt skoft hâlden, wêrnei 't in bassolo fierder giet. Der komt noch in gitaarsolo, folge troch in koarte bassolo.

Orion waard spile op de begraffenis fan bassist Cliff Burton yn 1986. Nei de dea fan Burton waard Orion pas yn 2006, tweintich jier nei it ferstjerren fan Burton foar it earst folslein live spile troch Metallica.

## Muzikanten
* James Hetfield – Sang & Gitaar
* Kirk Hammett – Gitaar
* Cliff Burton - Bas
* Lars Ulrich – Drums
Battery (liet)

***Battery*** is in nûmer dat oarspronklik opnaam is troch Metallica yn 1985 en útbrocht op it tredde album fan Metallica *[[Master of Puppets (album)|Master of Puppets]]*. Battery wie it earste nûmer op it album.

## Oer it nûmer
Battery ferwiist nei oerstjoer geweld. Guon kritisy hâlde út dat de titel eins ferwiist nei in batterij artillery. It nûmer begjint mei in akoestyske, rêstige gitaar, mar feroaret abrupt yn rap spile thrash metal stikken.

## Muzikanten
* James Hetfield – Sang & Gitaar
* Kirk Hammett – Gitaar
* Cliff Burton - Bas
* Lars Ulrich – Drums
Welcome Home (Sanitarium)

***Welcome Home (Sanitarium)*** is in nûmer dat oarspronklik opnaam is troch Metallica yn 1985 en útbrocht op it tredde album fan Metallica *[[Master of Puppets (album)|Master of Puppets]]*. Battery wie it fjirde nûmer op it album.

## Oer it nûmer
*Welcome Home (Sanitarium)* giet oer waansin en tsjinnet as in metafoar foar earlikheid en wierheid. It nûmer waard basearre op Ken Kesey's roman *[[One Flew Over the Cuckoo's Nest (novelle)|One Flew Over the Cuckoo's Nest]]* en bringt de gedachten oer fan in pasjint dy 't ûnrjochtlik yn in psychiatryske ynrjochting opsletten is. It nûmer is strukturearre mei ôfwikseljend sombere cleane gitaren yn de kûpletten en ferfoarme swiere gitaarriffs yn de refreinen, dy't harren yn in agressive finale oppenearje.

## Muzikanten
* James Hetfield – Sang & Gitaar
* Kirk Hammett – Gitaar
* Cliff Burton - Bas
* Lars Ulrich – Drums
...And Justice for All (liet)

***...And Justice for All*** is in nûmer dat oarspronklik opnaam is troch Metallica yn 1988 en útbrocht op it album mei deselde namme fan Metallica út 1988. ...And Justice for All wie it twadde nûmer op it album.

## Oer it nûmer
*...And Justice for All* is foar in part relatearre oan sosjaal ûnrjocht yn it algemien - in regear dy 't mear ynteressearre is yn oan de macht bliuwe as yn it ferbetterjen fan de libbensomstannichheden fan de befolking - mar benammen nei de rjochterlike macht yn it bysûnder. It nûmer is ien fan de langste nûmers fan Metallica, der binne noch fjouwer nûmers op oare albums fan Metallica, dy 't langer binne as dit 9:46 minuten duorjende nûmer. It nûmer bestiet ferskate dielen en hat meardere tempowikselingen.

## Muzikanten
* James Hetfield – Sang & Gitaar
* Kirk Hammett – Gitaar
* Jason Newsted - Bas
* Lars Ulrich – Drums
Maas van der Feen

**Marius (Maas) van der Feen** (Drachten, 1 febrewaris 1888 – De Haach, 10 maart 1973) wie in Frysk tennisser.

## Biografy
Maas van der Feen wie in soan fan Jan Alberthus van der Feen en Alida Harmina Attema. .
### Karriêre
Van der Feen sette útein mei tennisjen doe't er 15 jier wie. Hy waard fiif kear Nederlânsk kampioen. Yn 1913, 1914, 1918 en 1924 wie er kampioen yn it inkeldspul. Yn 1913 wûn er ek it manlju dûbeldspul. Hy die mei oan de Olympyske Simmerspullen fan 1924 yn Parys, wêrop 't er yn it inkeldspul yn de twadde ronde útskeakele waard troch de Yndiër Mohammed Sleem. Yn it dûbeldspul kaam er tegearre mei Gerard Leembruggen net fierder as de earste omgong.

Yn 1925 en 1926 naam Van der Feen diel oan it tennistoernoai Wimbledon. Syn karriêre rûn fan sawat 1910 oant yn de jierren tritich, dêrnei wie er as feteraan noch op heech nivo aktyf. Hy wie ek bestjoerslid fan de Nederlandse Lawn Tennis Bond. Fanwegen syn fertsjinsten waard er by syn ôftreden yn 1931 beneamd ta earelid.

### Priveelibben
Hy hat twa kear troud west. Syn earste frou wie Rimelia Wilhelmina Karsten, 27 jier, út Ljouwert. Harren houlik waard registrearre op 30 maaie 1918 yn De Haach. Yn 1919 waard in dochter, Talka Frederica, berne en yn 1924 in soan, Jan Alberthus Eylard. Yn 1929 ferstoar syn frou, doe 38  jier, yn de Switserske gemeente Kandersteg.  juny 1933 troude er yn Wassenaar mei Nellie Antonia Gironima de Vries..
Maas van der Feen ferstoar op 10 maart 1973, yn 'e âldens fan 85 jier.
Blackened (liet)

***Blackened*** is in nûmer dat oarspronklik opnaam is troch Metallica yn 1988 en útbrocht op it fjirde album ...And Justice for All fan Metallica út 1988. Blackened is it earste nûmer op it album.

## Oer it nûmer
*Blackened* giet oer de ein fan de wrâld feroarsake troch in nukleêre oarloch. It nûmer begjint mei in oerlay dêr't ferskate gitaarriffs foar opnommen binne, dy't oerinoar hinne lein binne, foar 't it nûmer nei in skoft fierder ôfspile wurdt. Yn novimber 2012 lansearre Metallica in eigen platelabel, dy 't neamd is nei dit nûmer.

## Muzikanten
* James Hetfield – Sang & Gitaar
* Kirk Hammett – Gitaar
* Jason Newsted - Bas
* Lars Ulrich – Drums
To Live Is to Die

***To Live Is to Die*** is in grut diels ynstrumentaal nûmer dat oarspronklik opnaam is troch Metallica yn 1988 en útbrocht op it fjirde album ...And Justice for All fan Metallica út 1988. To Live Is to Die is it achtste nûmer op it album.

## Oer it nûmer
Inkelde dielen fan dit nûmer wiene noch skreaun troch Cliff Burton de yn 1986 ferûngelokke bassist fan Metallica. It nûmer is hast folslein ynstrumintaal, allinnich yn 'e sânde minút is in koart oan Burton opdroegen gedicht te hearren. It nûmer waard foar it earst live spile op 7 desimber 2011, mear as 25 jier neidat it nûmer skreaun waard.

## Muzikanten
* James Hetfield – Sang & Gitaar
* Kirk Hammett – Gitaar
* Jason Newsted - Bas
* Lars Ulrich – Drums
The Unforgiven III

***The Unforgiven III*** is in nûmer dat oarspronklik opnaam is troch Metallica yn 2008 en útbrocht op it njoggende album Death Magnetic fan Metallica út 2008. The Unforgiven III is it sande nûmer op it album.

## Oer it nûmer
It is de twadde opfolger fan it nûmer *[[The Unforgiven]]*, dat yn 1991 op it album Metallica ferskynde. De foargonger, The Unforgiven II, kaam yn 1997 út op it album Reload. The Unforgiven III hat deselde struktuer as de earste The Unfoviven út 1991, mei in krêftich kûplet en in rêstich refrein, dêr 't it twadde diel krekt de omkearde struktuer hie. It nûmer mist de teksten *What I've felt, what I've known* en *Never free, never me*, dy 't al foarkamen yn de earste twa dielen. Yn tsjinstelling tot de eardere twa dielen fan The Unvorgiven, is The Unforgiven III nea as single útbrocht en der is ek gjin offisjele fideoclip by makke.

## Muzikanten
* James Hetfield – Sang & Gitaar
* Kirk Hammett – Gitaar
* Lars Ulrich – Drums
* Robert Trujillo - Bas
Dûkelpjut

**Dûkelpjut** (*Sparganium natans*) is in wetterplant út de dûkelfamylje (*Sparganiaceae*).

De dûkelpjut is in seldsume plant, dy't sûnt de jierren 1950 jimmeroan efterút gyng en tsjintwurdich op de Nederlânske Reade list fan planten stiet. Yn Fryslân is de plant lykwols op ferskillende plakken op 'e nij ûntdutsen. 

De plant wurdt 10 oant 100 sm heech en komt yn ûndjip, skjin wetter foar. De plant hat ûnfertûke stâlen mei smelle en (oars as by oare dûkelsoarten) oan beide kanten flakke blêden, dy't foar in part driuwe, mar ek rjocht op stean kinne. De bloeitiid is fan juny oant yn augustus mei wytgiele blommen.  

Plakken dêr't de plant yn Fryslân foarkomt of wer ûntdutsen is binne û.o. de Sweagermieden, de Twizelermieden, de Droegehamstermieden, de Ychtenerfeanpolder en Rottige Meente. Ek yn oan Fryslân grinzgjende natoergebieten lykas De Wieden en De Weerribben nimt it tal planten fan de dûkelpjut ta. 

Oare yn Nederlân foarkommende planten fan de dûkelfamylje binne de driuwdûkel, de grutte dûkel en de lytse dûkel.
Hardwired

## Film en tillefyzje
*''Hardwired'' (film), in Amerikaanske film út 2009
*''Hardwired'' (websearje), in Amerikaanske websearje fan AOL On

## Literatuer
*''Hardwired'' (romansearje), in romansearje fan Walter Jon Williams
**''Hardwired'' (roman), in roman fan Walter Jon Williams út 1986

## Muzyk
**[[Hard Wired]]*, in album fan Front Line Assembly út 1995
**[[Hardwired... to Self-Destruct (album)|Hardwired... to Self-Destruct]]*, in album fan Metallica út 2016
*''Hardwired'' (liet fan Metric), in liet fan Metric út 2007
*''Hardwired'' (liet fan Metallica), in liet fan Metallica út 2016
Holier Than Thou

***Holier Than Thou*** is in nûmer dat oarspronklik opnaam is troch Metallica yn 1991 en útbrocht waard op it album Metallica, better bekend as The Black Album fan Metallica út 1991. *Holier Than Thou* wie it tredde nûmer op it album.

## Oer it nûmer
De tekst fan Holier Than Thou ferwiist nei arrogânsje, robberij, geroften, min ofte mear krityk op de maatskippij, op har wize fan oardieljen oer minsken. It is it fluchste en koartste nûmer op it album.

## Muzikanten
* James Hetfield – Sang & Gitaar
* Kirk Hammett – Gitaar
* Jason Newsted - Bas
* Lars Ulrich – Drums
Departemint Stêd en Lannen fan Grinslân

It **departemint Stêd en Lannen fan Grinslân** wie in Nederlânsk departemint fan it Bataafsk Mienebest en bestie fan 1802 oant 1807. De haadstêd wie de stêd Grins.

Nei it oprjochtsjen fan it Bataafsk Mienebest yn 1801 waard by wet fan 21 juny 1802 it departemintaal ferpartsjen fan it ryk fêstlein. It eardere departemint fan de Iems waard opspjalte en it eastlik part dêrfan foarme i departemint Stêd en Lannen fan Grinslân. De grinzen kamen oerien mei it eardere goa Stêd en Lân fan de Bataafske Republyk {1795-1798), mar befette no ek de eardere generaliteitslannen Westerwâlde en Wedde. It grûngebiet fan it departemint komt likernôch oerien mei de hjoeddeistige provinsje Grinslân.

Nei it oprjochtsjen fan it keninkryk Hollân yn 1806 waard by wet fan 13 april 1807 it departemintaal ferpartsjen fan it ryk fêstlein. De namme fan it departemint waard feroare ta it departemint Grinslân.
Departemint Hollân

It **departemint Hollân** wie in Nederlânsk departemint yn it Bataafsk Mienebest. It bestie fan 1802 oant 1807 en de haadstêd wie De Haach.

Nei de steatsgreep fan 1801 waard by wet fan 21 july 1802 it departemintaal ferpartsjen fan it ryk fêstlein. De grinzen fan it eardere goa Hollân kamen werom. Willemstêd, dat earder by it goa Bataafsk Brabân hearde, kaam werom by Hollân.

Yn 1805 waard Sommelsdijk, dat ta it departemint Seelân hearde, by Hollân foege.

Nei it oprjochtsjen fan it keninkryk Hollân yn 1806 waard by wet fan 13 april 1807 it departemintaal ferpartsjen fan it ryk fêstlein. Dêrby waard it departemint Hollân yn twaen spjalte. It noarden waard it departemint Amstellân, it suden waard it departemint Maaslân en it gebiet súdlik fan de Maas waard part fan it departemint Brabân.
Departemint Oerisel

It **departemint Oerisel** wie in Nederlânsk departemint fan 1802 oant 1810. De haadstêd wie Swol.

Nei it oprjochtsje fan it Bataafsk Mienebest yn 1801 waard by wet fan 21 juny 1802 de yndieling afn it ryk fêstlein. De grinzen fan it eardere goa Oerisel fan de Bataafske Republyk waarden weromdraaid. It eardere Lânskip Drinte waard by it departemint tafoege.

Nei it oprjochtsjen fan it keninkryk Hollân yn 1806 waard by wet fan 13 april 1807 de yndieling fan it ryk fêstlein. Dêrby waard it departemint Drinte ôfspjalte fan Oerisel. De namme fan it departemint bleau itselde.  

Lândrost fan Oerisel yn it keninkryk Hollân wiene:

* Derck Bentinck tot Diepenheim (8 maaie 1807 – 1 jannewaris 1810)
* Petrus Hofstede (1 jannewaris 1810 - 13 desimber 1810)

Nei de anneksaasje fan it keninkryk Hollân op 9 july 1810 waard Oerisel op 1 jannewaris 1811 in departemint fan it Earste Frânske Keizerryk ûnder de namme Mûnings fan de Isel (Frânsk: *Bouches-de-l'Yssel*).
Departemint Gelderlân

It **departemint Gelderlân** wie in Nederlânsk departemint fan 1802 oant 1810. De haadstêd wie Arnhim.

Nei it oprjochtsjen fan it Bataafsk Mienebest yn 1801 waard by wet fan 21 juny 1802 de yndieling afn it ryk fêstlein. De grinzen fan it eardere goa Gelderlân fan de Bataafske Republyk waarden weromdraaid. De greefskippen Culemborg en Buren, dy't winliken nei ta it rjochtsgebiet fan de Republyk fan de Sân Feriene Nederlannen hearde, waarden by Gelderlân foege.

Nei it oprjochtsjen fan it keninkryk Hollân yn 1806 waard by wet fan 13 april 1807 de yndieling fan it ryk fêstlein. Om't de Maas de grinsrivier waard, waarden de doarpen Dieden en Oijen by it departemint Brabân foege. De namme fan it departemint bleau itselde.  

Lândrost fan Gelderlân yn it keninkryk Hollân wiene:

* Gerardus Wilhelmus Josephus van Lamsweerde (8 maaie 1807 – 4 novimber 1807)
* Jan Arend de Vos van Steenwijk (2 desimber 1807 – 1 jannewaris 1810)
* Johan Gijsbert Verstolk van Soelen (1 jannewaris 1810 – 28 desimber 1810)

Op 16 maart 1810 waard it gebiet fan it departement súdlik fan de Waal troch Frankryk anneksearre en by it Frânske departemint Mûnings fan de Ryn foege.

Doe't it folsleine keninkryk Hollân op 9 july 1810 by it Earste Frânske Keizerryk foege waard, waard op 1 jannewaris 1811 it oerbliuwende part fan it departement Gelderlân omfoarme ta it departement Boppe-Isel.
S&M (albums)

**S&M** en **S&M<sup>2</sup>** binne twa live albums fan Metallica opnaam mei it San Francisco Symphony Orchestra de earste waard opnaam yn 1999 en de twadde tweintich jier letter yn 2019. De titel fan it albums is in wurdspul. De **"S"** fan *symphony* wurdt foarme troch in spegele muziekkaai, wylst de **"M"** fan *Metallica* út it klassike logo fan de band oernommen is.

## S&M
is it twadde live-album fan Metallica. It album waard opnommen op 21 en 22 april 1999 en waard op twa op 23 novimber 1999 útbrocht.

### Spyllist

### Singles

### Muzikanten
* James Hetfield – Sang & Gitaar
* Kirk Hammett – Gitaar
* Jason Newsted – Bas
* Lars Ulrich – Drums
* San Francisco Symphony Orchestra

## S&M<sup>2</sup>

**S&M<sup>2</sup>** is it alfde live-album fan Metallica. It album waard opnommen op 6–8 septimber, 2019 en waard op twa op 28 augustus 2020 útbrocht.

### Spyllist

### Muzikanten
* James Hetfield – Sang & Gitaar
* Kirk Hammett – Gitaar
* Robert Trujillo – Bas
* Lars Ulrich – Drums
* San Francisco Symphony Orchestra
Judas Priest

**Judas Priest** is in Ingelske metalband oprjochte yn 1969 yn Birmingham. Judas Priest begûn ûnder de namme *Freight*. Fan 1970 ôf is de band fierder gien ûnder de namme Judas Priest. 1973 ferliet sjonger Al Atkins de band en syn ferfanger waard fûn yn Rob Halford. De band brocht yn 1974 syn debútalbum *Rocka Rolla* út. De teksten fan de band gean benammen oer skiednis, allegory, tsjustere fantasy en science fiction. Rob Halford ferliet yn 1991 Judas Priest foar in solo-aventoer hy waard ferfongen troch Ripper, Halford kaam yn 2003 wer werom. Yn 2018 waard bekend dat gitarist Glen Tipton de sykte fan Parkinson hat, en net mear mei op toernees sil, by toernee's wurdt Tipton ferfongen troch Andy Sneap earder fan Hell. Judas Priest hat achttjin studio-albums en sân live-albums útbrocht. 

## Diskografy
### Studio-albums

### Live-albums

### Kompilaasje-albums
Spoken Word

**Spoken Word** (Ingelsk; letterlik: sprutsen wurd) is foardracht fan literatuer, meastal binnen de popkultuer.

## Foarm en Skiednis
De foardrachten kinne in lêzing of optreden wêze, mei poëzy, gedichten, proaza, koarte ferhalen, kollumns, ensafuorthinne. De foardracht kin sprutsen wurde, deklamearre of sprekkend fertolke, al of net mei fisuele of muzikale stipe, lykas meastal mei fideoprojeksjes en / of lûdslânskippen ('soundscapes').
Diskografy fan Golden Earring

**Diskografy fan Golden Earring**. De Golden Earring wie in Nederlânske hardrockband oprjochte yn De Haach en aktyf tusken 1961 en 2021. Golden Earring hat fiifentweintich studio-albums en tsien live-albums útbrocht.

## Studio-albums

## Cover-album

## Live-albums

## Kompilaasje-albums

## Singles sûnder studio-album
Rieul fan Senlis

**Regulus (Rieul) fan Senlis** (berne yn Grikelân, stoarn yn it jier 260 (?) yn Senlis), wie de earste biskop fan Senlis, Frankryk. Syn feestdei is op 30 maart.

## Libben
Faaks wie Regulus ien fan 'e gesellen fan Dionysius fan Parys en Lucianus fan Beauvais, dy't yn 'e Oise-krite it evangeelje brochten. Somtiden wurde Regulus fan Senlis en Regulus fan Arles mei inoar betiizge. Guon boarnen, lykas it martyrologium, lizze út dat Sint-Regulus de biskop fan Arles wie en yn Senlis ferstoar, oaren hâlde it op twa ferskillende persoanen; de iene wie biskop fan Arles, de oare fan Senlis. 

It bestean fan reliken op twa ferskillende plakken (Arles en Senlis) soe in bewiis wêze kinne dat de biskop fan Arles en de biskop fan Senlis twa ferskillende minsken wiene, mar der besteane folle faker ferskillende reliken fan ien en deselde hillige. 

## Reliken

De reliken fan Sint-Rieul wurde bewarre yn 'e katedraal fan Senlis. Yn 1999 binne se ûndersocht en de konklúzje wie dat der 12% kâns wie dat de reliken ôfkomstich wiene fan immen dy't yn it tiidrek 260-320 ferstoar, 65% yn it tiidrek 320-445 en 20% yn it tiidrek 445-535. Der fan útgeande dat it de reliken fan 'e earste biskop fan Senlis binne, soe it ûndersyk de konklúzje rjochtfeardigje dat de evangelisaasje fan 'e streek letter útein sette as earder oannommen. It kerstenjen fan 'e krite yn 'e 4e iuw soe boppedat oannimliker wêze as de 3e iuw, dat wol hiel ier is foar de regio. Opgravings fan Marc Durand yn it Halatte-bosk by Senlis wize der op dat de gallo-romeinske timpel dy't dêr yn 'e 3e iuw noch brûkt waard pas yn 'e jierren 385-390 ferneatige waard. Om't it heidendom yn dy tiid noch net hielendal ferdwûn wie, is de timpel nei de ferneatiging dochs noch oant yn 'e jierren 400-425 brûkt, doe't it plak definityf ferlitten waard.

Oer de reliken is it folgjende mirakelferhaal optekene. De earste kristlike kening fan it lân, Klovis, kaam by syn grêf te bidden en woe as oantinken wat fan 'e hillige meinimme. De biskoppen joegen permisje om in tosk út de tsjeak te loeken, mar in wûnder barde en de kake begûn dêrby te blieden. Klovis naam de tosk dochs mei, mar doe't de kening mei syn gefolch de stêd ferlitte woe, sletten de poarten harrensels, sadat de tosk werom brocht wurde moast.

## Legindes
De Frânske skriuwer Gérard de Nerval ferhelle yn 1854 oer in leginde út syn bernetiid. Neffens dy leginde kaam in mannichte by Rully byinoar om nei Regulus te harkjen. It leven fan kikkerts yn in tichtebylizzende fiver makke it preekjen lykwols ûnmooglik. Mei in gebear wist de apostel de kikkerts op ien nei allegear stil te krijen (kikkerts binne lykas draken fakentiden metafoaren foar it heidendom, ferslein troch apostels lykas Regulus).
Barry Hay

**Barry Andrew Hay** (Faizabad, Yndia, 16 augustus 1948) is in Nederlânsk sjonger en gitarist. Hy is bekend as de sjonger fan de Golden Earring.

## Karriêre
### Golden Earring (1967-2021)
Yn de rin fan de jierren 60 waard Barry Hay sjonger by de Haagske band The Haigs, in popgroep mei wat rûgere muzyk. Yn 1967 waard Hay frêge om Frans Krassenburg te ferfangen by de Golden Earring. In jier letter, yn 'e simmer fan 1968, waard de tsiende single fan de Golden Earring, Dong dong di ki di ki dong, de earste nûmer 1-hit fan de band. Noch fjouwer nûmer 1-hits folgen. Mei de Golden Earring brocht Hay 22 studio-albums en tsien live-albums út.

### Solo karriêre
Al fanôf de jierren 70 is Hay op de mominten dat it wat rêstiger is mei de Golden Earring as solo-artyst dwaande. Hy hat solo fjouwer studio-albums útbrocht.

### Flying V Formation
Fan 2012 ôf begûn Hay in twadde projekt. Mei in tal jongere muzikanten begûn er de *Flying V Formation*. Mei dit projekt hat Hay oant no ta ien studio-album útbrocht.

## Priveelibben
Hay waard yn Faizabad, Yndia, berne as soan fan de Skotske kolonel Philip Aubrey Hay en in Nederlânske mem. Nei't syn âlden by inoar wei giene  doe't Barry 8 jier âld wie, kaam er mei syn mem nei Nederlân. Yn syn jeugd siet er op in Ingelsktalich ynternaat. Dêrnei folge er in oplieding oan de keunstakademy. Barry Hay boaske op 22 febrewaris 1992 mei Sandra Bastiaan, it pear hat twa dochters.

## Diskografy
### Albums
George Kooymans

**George Kooymans** (De Haach, 11 maart 1948 - 23 july 2025) wie in Nederlânsk gitarist. Hy wie bekend as de gitarist en oprjochter fan de Golden Earring.

## Karriêre

### Golden Earring (1961-2021)
Yn 1961 rjochte de doetiids trettjin jierrige gitarist tegearre mei syn fjirtjin jierrige buorjonge en bassist Rinus Gerritsen de band *The Golden Earrings* op, neamd nei in nûmer fan de band The Hunters. Yn 1969 waard de namme feroarre yn *Golden Earring*. Mei de Golden Earring brocht Kooymans 25 studio-albums en tsien live-albums út en behelle er fiif nûmer 1-hits.

### Solo karriêre
Al fanôf de jierren 70 wie Kooymans op de mominten dat it wat rêstiger wie mei de Golden Earring as solo-artyst dwaande. Solo hat er trije studio-albums útbrocht.

### Vreemde Kostgangers (2016-2021)
Yn 2016 rjochte er tegearre mei Henny Vrienten fan Doe Maar en Boudewijn de Groot de groep Vreemde Kostgangers op. Mei Vreemde Kostgangers had Kooymans twa studio-albums útbrocht.

## Priveelibben
George Kooymans waard yn De Haach berne. Yn 1969 boaske er mei Melanie Gerritsen, de suster fan bassist Rinus Gerritsen; hja krigen twa bern. Ein 2020 die bliken dat George Kooymans de spiersykte ALS hat, dit waard begjin 2021 bekend makke en betsjutte it ein fan syn karriêre en fan de bands Golden Earring en Vreemde Kostgangers.

George Kooymans ferstoar op 23 july 2025, yn 'e âldens fan 77 jier oan de gefolgen fan ALS.

## Priis
Op 13 oktober 2012 krige Kooymans yn it Arsenaalteäter yn Vlissingen de Eddy Christiani Award útrikt. Dy priis is in inisjatyf fan SCOOP en wurdt útrikt oan in nasjonale of ynternasjonale gitarist dy 't syn spoaren fertsjinne hat yn it ynternasjonale popsirkwy en lykas Christiani in ynspirearjende bydrage levere hat oan de ûntwikkeling fan de elektryske gitaarmuzyk.

Yn 2023 waard er beneamd ta eareboarger fan Rijkevorsel.

## Diskografy
### Albums
Rinus Gerritsen

**Marinus (Rinus) Gerritsen** (De Haach, 9 augustus 1946) is in Nederlânsk bassist. Hy is bekend as de bassist en oprjochter fan de Golden Earring.

## Karriêre

Yn 1961 rjochte de doetiids fjirtjin jierrige bassist tegearre mei syn trettjin jierrige buorjonge en gitarist George Kooymans de band *The Golden Earrings* op, neamd nei in nûmer fan de band The Hunters. Yn 1969 waard de namme feroare yn Golden Earring. Mei de Golden Earring brocht Gerritsen 25 studio-albums en tsien live-albums út en behelle er fiif nûmer 1-hits. 

Yn 1977 waard by de Amerikaanske toernee fan Golden Earring syn gitaar stellen, wêrnei 't syn heit in nije foar him makke. Dizze wite dûbeldnekke is in kombinaasje fan in 5-string en in 4-string basgitaar.

Yn 1979 kaam it earste solo-album fan Gerritsen út. en Yn 1985 iepene Gerritsen mei drummer Cesar Zuiderwijk in muzykwinkel yn De Haach.

## Diskografy
### Albums
Cesar Zuiderwijk

**Cornelis Johannes (Cesar) Zuiderwijk** (De Haach, 18 july 1948) is in Nederlânsk drummer. Hy is bekend as de drummer fan de Golden Earring.

## Karriêre
Op syn alfde begjint er mei gitaarspyljen. Nei twa jier stapt er oer op drums. Cesar Zuiderwijk wie drummer by de Haagske bluesband Livin' Blues doe't er yn 1970 frege waard om by de Golden Earring drummer Sieb Warner te ferfangen. 

Yn 1985 iepene Zuiderwijk mei bassist Rinus Gerritsen in muzykwinkel yn De Haach. Yn datselde jier spilet Zuiderwijk tegearre mei jazzmuzikant Jasper van 't Hof yn it ienmalige gearwurkingsferbân *Labyrinth*. Julya Lo'ko wurdt oanlutsen as sjongeres fan dit projekt. Zuiderwijk is ek aktyf as dosint. Hy sjocht yn septimber 1992 in dream útkommen as er mei tûzen drummers op in driuwend ponton op de Maas yn Rotterdam musisearret en Radar Love útfiert. 

Yn 2019 sette Cesar Zuiderwijk tegearre mei de Flaamske drummer Mario Goossens fan Triggerfinger útein mei it muzikale projekt Sloper. Yn 2020 brochten se de ep Sloper út.

Mei de Golden Earring hat Zuiderwijk njoggentjin studio-albums útbrocht en mei livin' Blues ien album.

## Priveelibben
Zuiderwijk is twa kear troud en hat út syn earste houlik twa bern. Nei de skieding troude er yn 2010 wer. Yn 1985 komt Cesar yn it nijs as de plysje nei in ynbraak yn syn hûs op souder in pistoal fynt. Zuiderwijk soe dit jierren earder nei in Amerikaanske toernee meismokkele hawwe yn syn drumstel. Hy wurdt feroardiele ta in moanne finzenisstraf.

## Diskografy

### Albums
Azerbeidzjaanske Fuotbalfederaasje

De **Azerbeidzjaanske Fuotbalfederaasje** (Azerbeidzjaansk: *Azərbaycan Futbol Federasiyaları Assosiasiyası*, *AFFA*) is it Azerbeidzjaanske fuotbalbûn en is de organisaasje dy’t yn Azerbeidzjan de fuotbalkompetysjes en -eveneminten organisearret. Ek fersoarget it bûn de wedstriden fan it Azerbeidzjaanske alvetal. Fierder ûntwikkelet en organisearret it de bedriuwstak fuotbal. It partisipearret ek yn maatskiplike projekten. AFFA waard yn 1992 oprjochte. It waard yn 1994 lid fan de FIFA en fan de UEFA. It haadkwartier stiet yn Bakû.

De AFFA stiet noed foar de trije heechste difyzjes fan Azerbeidzjan:
#Azerbeidzjaanske Premier Liga 
#1. Difyzje
#2. Difyzje

## Keppeling om utens
* Offisjele webstee fan it AFFA (Azerbeidzjaansk, Russysk, Ingelsk)